als_Latn dik_Latn sag_Latn
Veliaj: Është koha të reflektojmë ndaj të kaluarës tonë
E kaluara nuk duhet harruar, sepse vetëm kështu nuk përsëritet. Ky ishte mesazhi që dha shfaqja e dy filmave dokumentarë “Zëra të heshtur rrëfejnë historinë e persekutimit gjatë diktaturës komuniste” në Kinema Millennium, në eventin e organizuar nga Ministria e Mirëqenies Sociale dhe Rinisë dhe Instituti i Integrimit të ish të Përndjekurve Politikë, në përvjetorin e 23-të të rrëzimit të diktatorit Enver Hoxha.
Filmat dokumentarë të prodhuar nga “Albanian Human Rights Project” që drejtohet gazetarja amerikane me origjinë shqiptare, Rose Dosti, pasqyronin fakte dhe njerëz realë që kanë përjetuar tmerret e diktaturës më të egër komuniste. Në shfaqjen e filmave ishte i pranishëm edhe drejtori i Institutit të Integrimit të ish të Përndjekurve Politikë, Bedri Blloshmi, përfaqësues të organizatave të ish të përndjekurve, të trupit diplomatik, si dhe të rinj.
Ministri i MSR-së, Erion Veliaj, në fjalën e tij përshëndetëse u shpreh se historitë e rrëfyera në këto dy filma janë histori të dhimbjes njerëzore, para të cilave duhet të reflektojmë bashkërisht si komb, për një të shkuar të përjetuar thellë, dhe që vazhdon të lërë shenjë në shoqërinë tonë. “Vetëm e vërteta mund të na bëjë të lirë. Në ditë si sot është koha të reflektojmë se kemi një borxh shumë të madh ndaj të kaluarës”, tha ai.
“E ndaj me një ndjenjë të veçantë emocioni këtë gjë sepse ka mundur të bëjë atë që për dy dekada me rradhë shoqëria shqiptare nga mosdija apo mosdashja ka dështuar ta bëjë. Të na përballë të gjithëve me atë të shkuar të dhimbshme të totalitarizmit komunist në vendin tonë”, shtoi Veliaj. Sipas tij, historitë e njerëzve që jetuan në kurriz të tyre vuajtjen dhe persekutimin, na mundësojnë t’i shpëtojmë një herë e mirë asaj narrative destruktive me të cilën komunizmi është përballur gjatë këtyre dy dekadave në Shqipëri.
Filmat dokumentarë i kushtohen dokumentimit dhe ruajtjes së dëshmive të ish të burgosurve politikë të regjimit komunist në Shqipëri nga viti 1944-1991, ku më shumë se 50.000 intelektualë, artistë, shkrimtarë, mësues, përfaqësues të klerit dhe familje u burgosën dhe u internuan si përpjekje për të eleminuar çdo zë opozitar ndaj regjimit. Qëllimi i këtij aktiviteti ishte ndërgjegjësimi dhe ruajtja e kujtesës së të mbijetuarve si dokumente historike, të cilat mund t’i shërbejnë brezave të ardhshëm për të mos harruar të kaluarën.
7 Komente
-
gimi February 22, 16:25
shume e kenaqur nga ministri i rinise
-
Mark uk February 22, 16:27
Mire Veliaj nuk je ne fushat per te thene do ta bejm.Po mos harro ato dekleratat qe bere per gruan e kryetarit te bashkis se Kavajes kur nise edhe letra ambasadave te vendosura nne Tirane,se demokkratet nga inati qe fitoj ne Kavaj PS e perdhunuan,bile i nxorren edhe femin perdhunshem.Po i lumt Edit se ne vend qe tja ipte prokorori ju beri deputet e minister ma vone.Nuk thon kot ma mire nje mik se nje ciflike.Ku je djaali i ga…
-
Hektori February 22, 16:33
ehh mer minister t po ben shume gjera qe qeveria e meparshme as mendonte t’i bente ndonjehere me perpara
-
Mandi Durres February 22, 16:34
sa 1/5 jote te kishe punuar spiro ksera, Shqiperia do ishte pak me ndryshe sot
-
KLAUDIA February 22, 16:34
ideja eshte qe Shqiperia po behet pak e nga pak me kta njerez kaq te mire dhe qe duan me te miren per vendin e tyre
-
Tartufi February 22, 16:36
Ky Veliaj eshte kulmi i lezetit te shqiptareve.
Eshte kohe per reflektim ,na thote ky meshirusi i penduar?
Ky i mjere paqetor kujton se jeta e njeriut eshte 700 vjet ,dhe jo 70 vjet,25 vjet kaluan pa
reflektime te ketij paqetori Veliaj.Besoi se do te jete vetem komenti tim ne kete reflektim se
te gjithe ata qe kane dashur reflktimet per te kaluaren e quajne …. te harxhoshe kohen kot
me kete gallate,dhe te gjithe ata qe nuk kane ndermend qe te reflektohen si ky Veliaj e
quajne,bajge te madhe per te pleheruar kopshtin e fshatarit socialist.
-
Korca March 7, 22:33
Bedriu mashtrues servil matrapaz dallaverexhi …
als_Latn als_Latn als_Latn als_Latn als_Latn als_Latn als_Latn unk fuv_Latn als_Latn unk eng_Latn als_Latn unk eng_Latn als_Latn unk sun_Latn als_Latn unk eng_Latn als_Latn unk eng_Latn als_Latn als_Latn als_Latn als_Latn als_Latn als_Latn als_Latn unk eng_Latn dan_Latn